VLV-Porterville is trots op kongresprestasies | Netwerk24
VLV-Porterville is trots op kongresprestasies
Mary-Ann van Schalkwyk (voorsitter), saam met Karien van Schalkwyk (die VLVK-president, links) en Estelle du Plessis (nuutverkose VLVK-visepresident en sirkelpresident van die Weskus).
Die Porterville-tak van die Vrouelandbouvereniging (VLV) het die Rina Kotzé-trofee en die sertifikaat vir volgehoue takprestasie die tweede agtereenvolgende jaar by die 90ste VLV se Kaapland-kongres by Goudina Spa ontvang.
Elke lid is voorwaar trots om deel van die vereniging te wees en dra ook by om die prestasie te verdien.
Nog ’n uitstaande prestasie is die toekenning van die Annatjie Oosthuizen-skild vir die mees uitstaande artikel in die kunste- en handvlyt­afdeling asook die Marianne Brink-wisseltrofee wat toegeken is aan Willemien Burger vir haar woordkunsinskrywing met die tema “Niemand het dit verwag nie!”, wat handel oor die uitvindsels, vooruitgang en verandering waarmee die moderne mens vandag omring word.
Zabetha Albertyn, Mary-Ann van Schalkwyk en Lydia Liebenberg het die kongres as afgevaardigdes en dagbesoekers bygewoon.